::朝鲜半岛.朝鲜半岛接受华夏文明甚早。朝鲜王朝《宣祖实录》称：「我国自箕子受封之后，历代皆视为内服，汉时置四郡，唐增置扶余郡。至于大明，以八道郡县，皆隶于辽东，衣冠文物，一从华制，委国王御宝以治事」。朝鲜王朝徐居正作《东国通鉴》，称「衣冠制度，悉同乎中国，故曰诗书礼乐之邦，仁义之国也，而箕子始之，岂不信哉」。高丽仁宗曾下诏，要求国民「景行华夏之法，切禁丹狄之俗」。不过，朝鲜少有僭称中华者，而以「小中华」自居。朝鲜王朝《成宗实录》称：「吾东方自箕子以来，教化大行，男有烈士之风，女有贞正之俗，史称小中华」。